ฮั่งเส็งปิดเช้าลบ 115.94 จุด นักลงทุนจับตาตัวเลขจ้างงานสหรัฐ
ฮั่งเส็งปิดเช้าลบ 115.94 จุด นักลงทุนจับตาตัวเลขจ้างงานสหรัฐ
7 ต.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 115.94 จุด หรือ 0.48% ปิดภาคเช้าที่ 23,836.56 จุด เนื่องจากนักลงทุนระมัดระวังการซื้อขายก่อนที่กระทรวงแรงงานสหรัฐจะเปิดเผยตัวเลขจ้างงานนอกภาคการเกษตรประจำเดือนก.ย.ในวันนี้ เวลา 19.30 น.ตามเวลาไทย
ทั้งนี้ ตัวเลขจ้างงานนอกภาคการเกษตรของสหรัฐจะเป็นตัวบ่งชี้ว่าธนาคารกลางสหรัฐ (เฟด) มีแนวโน้มที่จะปรับขึ้นอัตราดอกเบี้ยก่อนสิ้นปีนี้หรือไม่